Document ID: 31999R0572

KOMMISSIONENS FORORDNING (EF) Nr. 572/1999 af 16. marts 1999 om visse gensidige meddelelser mellem medlemsstaterne og Kommissionen inden for sektorerne for æg og fjerkrækød og om ophævelse af forordning (EØF) nr. 1527/73
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2771/75 af 29. oktober 1975 om den fælles markedsordning for æg (1), senest ændret ved forordning (EF) nr. 1516/96 (2), særlig artikel 15,
under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød (3), senest ændret ved Kommissionens forordning (EF) nr. 2916/95 (4), særlig artikel 15,
under henvisning til Rådets forordning (EØF) nr. 2783/75 af 29. oktober 1975 om den fælles handelsordning for ægalbumin og mælkealbumin (5), senest ændret ved forordning (EF) nr. 2916/95, særlig artikel 10, og
ud fra følgende betragtninger:
For at sikre en korrekt forvaltning af markederne for æg og fjerkrækød bør det fastsættes, at der hver uge skal gives meddelelse om priserne på de vigtigste produkter på disse to markeder og om andre priser, når disse foreligger; Kommissionen bør med regelmæssige mellemrum stille en oversigt over de meddelte priser til rådighed for medlemsstaterne;
priserne i medlemsstaterne meddeles i henhold til denne forordning, og priserne for tredjelandsprodukter meddeles i henhold til Kommissionens forordning (EF) nr. 1484/95 (6), senest ændret ved forordning (EF) nr. 117/1999 (7); Kommissionens forordning (EØF) nr. 1527/93 om visse gensidige meddelelser mellem medlemsstaterne og Kommissionen inden for sektorerne for æg og fjerkrækød (8), senest ændret ved forordning (EØF) nr. 149/80 (9), bør derfor ophæves;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Æg og Fjerkrækød -
UDSTEDT FØLGENDE FORORDNING:
Artikel 1
1. Medlemsstaterne giver hver uge senest torsdag middag Kommissionen meddelelse om:
- pakkeriernes salgspriser for æg i klasse A og vægtklasse L og M
- slagteriernes salgspriser for hele kyllinger, klasse A, også benævnt »65 %-kyllinger«.
2. Hvis en medlemsstat ikke er i stand til at meddele Kommissionen de ovenfor nævnte priser, meddeler den de for dens markeder repræsentative priser med angivelse af de valgte produkttyper og det pågældende afsætningsled.
3. Medlemsstaterne meddeler priserne på andre typer fjerkrækød, i det omfang disse foreligger.
Artikel 2
Kommissionen uddeler mindst en gang om måneden, på forvaltningskomitémøderne, en oversigt over de priser, der er meddelt i henhold til artikel 1 i denne forordning.
Artikel 3
Forordning (EØF) nr. 1527/93 ophæves.
Artikel 4
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 16. marts 1999.

Labels: 12
2
17
5